Diari Oficial de la Generalitat Valenciana


Sumari del DOGV 6166, del 16-12-2009 (2009/14680)

RESOLUCIÓ de 4 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Instituto Carlos III, la Conselleria de Sanitat i la Fundació de la Comunitat Valenciana Centre d'Investigació Príncep Felipe per a la investigació básica i trasnacional en medicina regenerativa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14642


Data del document
:   04-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Sanitat
    * centre d'investigació
    * cooperació administrativa
    * investigació mèdica

RESOLUCIÓ de 4 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Instituto Carlos III, la Conselleria de Sanitat i la Fundació de la Comunitat Valenciana Centre d'Investigació Príncep Felipe per a la investigació básica i trasnacional en medicina regenerativa.  
 [2009/14693]  
El Instituto Carlos III, la Conselleria de Sanitat i la Fundació de la Comunitat Valenciana Centre d'Investigació Príncep Felipe han subscrit, després de la tramitació prèvia reglamentària, el 5 d'octubre de 2009, el conveni de col·laboració per a la investigació básica i trasnacional en medicina regenerativa.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2343/2009, i que figura com a annex d'esta resolució.  
València, 4 de desembre de 2009.- El director general del Secretariat del Consell: Ángel Mompó Romero.  
Conveni de col·laboració entre l'Institut de Salut Carles III, la Conselleria de Sanitat de la Generalitat Valenciana i la Fundació de la Comunitat Valenciana Centre d'Investigació Príncep Felipe per a la investigació bàsica i traslacional en medicina regenerativa.  
València, 5 d'octubre de 2009  
Reunits  
D'una part, Manuel Cervera Taulet, conseller de Sanitat de la Generalitat Valenciana, anomenat per Decret 8/2007, de 28 de juny de 2007 (DOGV número 5545, de 29 de juny de 2007). Així mateix actua en la seua condició de president del Patronat de la Fundació de la Comunitat Valenciana Centre d'Investigació príncep Felipe, en representació de la mateixa, d'acord amb el que preveu l'article 14 dels seus estatuts.   
I de l'altra part, José Jerónimo Comes Palacios, director de l'Institut de Salut Carles III, en l'exercici de les funcions pròpies del seu càrrec, per al que va ser anomenat per Reial Decret 1425/2008, de 29 d'agost (BOE número 210, de 31 d'agost).  
Exposen  
1. Que la investigació en cèl·lules mare està adquirint en els últims anys un gran desenrotllament, constituint la base de la Teràpia Cel·lular i Medicina Regenerativa. D'altra banda, la investigació en cèl·lules troncals humanes, d'origen adult i embrionari, proporciona informació molt valuosa sobre els mecanismes que regulen la viabilitat, proliferació i diferenciació cel·lular en condicions normals i patològiques.  
2. Que, segons els articles 3 i 8 de la Llei 3/2003, de 6 de febrer, d'Ordenació Sanitària de la Comunitat Valenciana, es disposa com un dels fins del sistema sanitari valencià i principi rector de la seua ordenació, la potenciació i desenrotllament de la investigació científica en l'àmbit de la salut i, segons l'article 49 de la mencionada Llei, corresponen a la Conselleria de Sanitat les funcions següents:   
- La programació de la política d'investigació en matèria de salut i les seues prioritats, d'acord amb el Pla de Salut de la Comunitat Valenciana.  
- La planificació, promoció i avaluació de les accions d'investigació en relació amb els problemes i necessitats de salut de la població valenciana.  
- L'impuls i coordinació dels programes d'investigació i estudi en ciències de la salut.  
- La recerca, disseny i dotació d'estructures per a la investigació.  
- L'avaluació sanitària i econòmica de les inversions públiques en investigació.  
3. Que, segons l'Estatut de l'Institut de Salut Carles III, aprovat per Reial Decret 375/2001 de 6 d'abril (BOE número 101, de 27 d'abril de 2001), modificat pel Reial Decret 590/2005, de 20 de maig (BOE número 128 de 30 de maig de 2005), és missió de l'Institut desenrotllar i oferir servicis tècnics d'investigació de la més alta qualitat, dirigits al Sistema Nacional de Salut i al conjunt de la societat i, conforme disposa l'article 112.2.Ñ de la Llei 14/1986, de 25 d'abril, general de Sanitat i l'article 48 de la Llei 16/2003, de 28 de maig, de Cohesió i Qualitat del Sistema Nacional de Salut, li correspon el foment i coordinació de les activitats d'investigació biomèdica i sanitària, en el marc de la Llei 13/1986, de 14 d'abril, de Foment i Coordinació general de la Investigació Científica i Tècnica. D'acord amb el que disposa l'article 3.1.A de l'Estatut de l'Institut de Salut Carles III, una de les principals funcions de l'Institut com a organisme públic d'investigació és la investigació bàsica i aplicada en biomedicina i en ciències de la salut i, segons el següent article 4.A i d del mateix Estatut, per al desenrotllament de les seues funcions podrà l'Institut promoure, per mitjà de convenis, la creació de centres associats i unitats mixtes d'investigació amb institucions de caràcter públic o privat i, al propi temps, establir convenis i contractes amb organismes públics i privats per a la realització de projectes d'investigació i altres activitats de caràcter científic, tecnològic, docent i assessor. El caràcter prioritari de la investigació en teràpia cel·lular i medicina regenerativa es reflectix en l'article 14e del mencionat estatut, que es crega la Subdirecció General d'Investigació en Teràpia Cel·lular i Medicina Regenerativa. Este paper de l'Institut de Salut Carles III i la col·laboració publicoprivada en la investigació biomèdica han sigut ratificats en la Llei 14/2007, de 3 de juliol, d'Investigació Biomèdica (BOE número 159 de 4 de juliol).  
4. Que la Conselleria de Sanitat de la Generalitat Valenciana va crear, junt amb la Fundació Valenciana d'Investigacions Biomèdiques, el Centre d'Investigació príncep Felipe (CIPF), que es va constituir com a Fundació de la Comunitat Valenciana Centre d'Investigació príncep Felipe, per a desenrotllar i impulsar la investigació en medicina regenerativa i la constitució del banc de línies cel·lulars dedicat a la derivació de línies cel·lulars a partir de cèl·lules mares embrionàries o adultes.  
5. Que, com a conseqüència de les seues missions, l'Institut de Salut Carles III i la Conselleria de Sanitat de la Generalitat Valenciana van firmar un Conveni de col·laboració l'1 de març de 2005 (BOE núm. 93, de 19 d'abril de 2005) amb l'objecte d'impulsar la investigació en Medicina Regenerativa i el desenrotllament de línies cel·lulars a partir de cèl·lules mares embrionàries o adultes a través de la Fundació de la Comunitat Valenciana Centre d'Investigació príncep Felipe.   
6. Que la Conselleria de Sanitat de la Generalitat Valenciana i l'Institut de Salut Carles III han complit amb els compromisos de finançament adquirit. D'altra banda, el CIPF, a través de la Conselleria de Sanitat de la Generalitat Valenciana, ha presentat periòdicament, en la Comissió de Seguiment prevista en les clàusules del Conveni les justificacions de l'execució de pressupost, així com les memòries anuals i final d'activitat relatives als plans d'inversions, política de recursos humans i de producció científica.   
7. Que, amb data 11 de desembre de 2006, el CIPF va registrar en el Banc Nacional de Línies Cel·lulars, les línies de cèl·lules mare embrionàries humanes VAL3, VAL4, i VAL5; amb data 21 de febrer de 2008, les línies de cèl·lules mare embrionàries humanes VAL6M, i VAL7; amb data 11 de desembre de 2008, es va sol·licitar el registre de la línia de cèl·lules mare embrionàries humanes VAL8, amb data 8 d'abril de 2009, es va sol·licitar el registre de la línia de cèl·lules mare embrionàries humanes VAL9; i amb data 31 d'abril de 2009 es va sol·licitar el registre de la línia de cèl·lules mare embrionàries humanes VAL 10B complint d'esta manera amb un dels objectius del CIPF. Este resultat es va produir com a conseqüència dels projectes d'investigació del CIPF informats favorablement per la comissió de seguiment i control de la donació i utilització de cèl·lules i teixits humans, prevista en la Llei 45/2003 de 21 de novembre («BOE» número 208, de 22 de novembre) i en el Reial Decret 2132/2004 de 29 d'octubre («BOE» número 262, de 30 d'octubre), i aprovats per la Conselleria de Sanitat de la Generalitat Valenciana.  
8. Que les institucions presents estan interessades en, després de l'etapa inicial de posada en marxa del CIPF, col·laborar en la consolidació i impuls del CIPF, i per a això declaren la seua voluntat d'implementar un nou model de conveni de col·laboració científica que s'ajuste a les noves directrius relatives a la investigació en Medicina Regenerativa, bàsica i traslacional,   
Clàusules  
Primera. Objecte del conveni  
1. L'objecte del present conveni és consolidar i impulsar el Centre d'Investigació príncep Felipe, per a aconseguir una connexió efectiva amb les xarxes estatals i internacionals d'investigació en cèl·lules mare, teràpia cel·lular i medicina regenerativa, i per a desenrotllar projectes aplicats els resultats de les quals es puguen traslladar a l'aplicació clínica.  
2. Per a aconseguir els objectius genèrics mencionats en l'apartat anterior, el CIPF desenrotllarà el programa científic d'investigació bàsica i traslacional en Medicina Regenerativa, que s'arreplega en l'annex del present conveni i que es considera part integrant del mateix.  
Segona. Compromís de les parts  
1. L'Institut de Salut Carles III i la Conselleria de Sanitat de la Generalitat Valenciana, després de la constitució de la Fundació de la Comunitat Valenciana Centre d'Investigació príncep Felipe, i la posada en marxa operativa del Banc de Línies Cel·lulars, consideren necessari participar en el cofinançament del CIPF l'any 2009, amb la voluntat i el compromís d'estendre la dita participació en els anys 2010 i 2011.  
2. L'Institut de Salut Carles III es compromet a:  
a. Facilitar, per al desenrotllament del programa de treball, la informació científica i tècnica necessària, col·laborar en els procediments de gestió de la investigació a desenrotllar i afavorir l'intercanvi d'investigadors i de tecnologies.  
b. Impulsar, a través dels seus programes, la investigació en medicina regenerativa per mitjà de la seua inclusió en totes les convocatòries del Fons d'Investigació Sanitària, com ara xarxes, projectes, contractes per a investigadors, infraestructures, beques, etc., a les que el Centre d'Investigació príncep Felipe haurà d'acudir en concurrència competitiva.  
c. Finançar amb càrrec al seu pressupost la part corresponent als gastos de funcionament del CIPF per al desenrotllament del programa d'activitats arreplegues en l'annex a este conveni, amb la quantitat d'un milió set-cents mil euros.   
3. La Conselleria de Sanitat de la Generalitat Valenciana es compromet a:   
a) Tutelar l'adequació de la gestió dels recursos humans i materials del CIPF a les previsions d'este Conveni.  
b) Al terme de la vigència del present Conveni, la Conselleria de Sanitat de la Generalitat Valenciana haurà de presentar, davant de l'Institut de Salut Carles III, una memòria final sobre les activitats exercides pel CIPF en compliment del programa de treball i els resultats obtinguts.  
c) Finançar amb càrrec al seu pressupost la part corresponent del funcionament del Programa de Medicina Regenerativa del CIPF, amb la quantitat d'un milió d'euros.  
4. El CIPF es compromet a:  
a) Adoptar les mesures necessàries per a garantir que la gestió dels recursos humans i materials del programa de medicina regenerativa CIPF s'ajusten al que preveu l'objecte del conveni i especialment en el Programa d'investigació bàsica i traslacional en medicina regenerativa, previst en l'annex.  
b) Elaborar una memòria d'activitats realitzades i resultats obtinguts, que la Conselleria de Sanitat de la Generalitat Valenciana presentarà a l'Institut de Salut Carles III a la finalització del present conveni.  
Tercera. Firma i justificació del pagament  
1. L'Institut de Salut Carles III ingressarà a la firma del present conveni, amb càrrec a l'aplicació pressupostària 35.568.033P.797, en el compte del CIPF 4868-6794-59-6929925687 la quantitat total estipulada en la clàusula segona.  
2. Per la seua banda, la Conselleria de Sanitat, mitjançant una resolució de data 24 d'abril de 2009, aporta al CIPF el finançament corresponent a l'exercici 2009 amb càrrec a l'aplicació pressupostària 23.93.35.9956.979.59.5 línia T0117000 dels pressupostos de la Generalitat Valenciana per a l'any 2009.  
3. La Conselleria de Sanitat de la Generalitat Valenciana presentarà la justificació de la utilització dels fons aportats per ambdós parts, necessaris per al compliment dels objectius previstos en l'annex del Conveni, a la Comissió de Seguiment a què es referix la clàusula sexta, per a la seua aprovació durant els tres mesos següents a la finalització del present conveni. El destí del finançament cobrirà l'activitat exercida durant tot el període de 2009 sempre que els gastos i justificacions es referisquen a les activitats previstes en l'annex citat i s'hagen realitzat en el dit període.  
En este sentit, aportarà un compte justificatiu que podrà realitzar-se alternativament:   
A. Per mitjà de la presentació per la Conselleria de Sanitat de la Generalitat Valenciana durant els tres mesos següents a la finalització del present conveni, d'una relació classificada de gastos i inversions de l'activitat, amb indicació del creditor, document, import, data d'emissió i si és el cas data de pagament, finançats amb càrrec a les aportacions d'ambdós parts al conveni. Igualment s'inclourà un detall d'altres ingressos o subvencions que hagen finançat les activitats previstes en el conveni, indicant el seu import i procedència. Estes relacions hauran d'estar avalades per la firma d'un responsable econòmic o òrgan d'intervenció, que certifique que els gastos executats són certs i s'han destinat al compliment de les activitats objecte del conveni.  
B. Per mitjà de la presentació del compte justificatiu per l'entitat que gestiona els fons, la Fundació de la Comunitat Valenciana Centre d'Investigació príncep Felipe, durant els tres mesos següents a la finalització del present conveni, prèvia certificació de la Conselleria de Sanitat de la Generalitat Valenciana en què quede expressament contemplada la competència per a la gestió dels dits fons i el seu destí als objectius i activitats previstos en el conveni amb l'ISCIII.  
En este cas el compte justificatiu es realitzarà amb aportació d'informe d'auditor, que serà el mateix que audite els comptes anuals, de la Fundació de la Comunitat Valenciana Centre d'Investigació príncep Felipe. El compte ha d'incloure una memòria d'actuació en què es reflectisquen les activitats realitzades i els resultats obtinguts, i una memòria econòmica que contindrà una relació classificada de gastos i inversions de l'activitat, amb indicació del creditor, document, import, data d'emissió i si és el cas data de pagament, finançats amb càrrec a les aportacions d'ambdós parts al conveni. Igualment s'inclourà un detall d'altres ingressos o subvencions que hagen finançat les activitats previstes en el conveni, indicant el seu import i procedència  
Quarta. Drets de propietat intel·lectual i industrial  
En el cas de produir-se resultats d'investigació susceptibles de generar drets de propietat intel·lectual, la seua titularitat correspondrà a l'autor o autors de dites resultades.   
Els drets de propietat industrial que puguen generar-se a conseqüència de les activitats d'investigació desenrotllades incloses en el programa de treball conjunt, que es conté en l'annex al present Conveni, pertanyeran per igual a ambdós Institucions, els que subscriuran, a l'efecte de regular les obligacions i drets respecte al títol de propietat industrial, un conveni específic.   
Qualsevol resultat d'investigació derivat de les activitats exercides amb el finançament aportat per l'ISCIII a l'empara del present conveni que siga susceptible de donar lloc a una sol·licitud de titularitat de drets de propietat industrial, haurà de notificar-se amb caràcter immediat i per escrit a l'ISCIII.   
Quinta. Informació, confidencialitat i menció   
La informació obtinguda durant la realització del projecte, així com els resultats finals, tindran caràcter confidencial i la seua difusió o publicitat requerirà el amb l'acord previ de les parts.   
En qualsevol publicació científica, comunicació oral o escrita o una altra forma de difusió dels resultats derivats del present conveni, se citarà a la Conselleria de Sanitat i a l'Institut de Salut Carles III com a entitats finançadores del mateix.   
Sexta. Seguiment del conveni  
1. Per a l'aplicació, seguiment i interpretació del present conveni, l'Institut de Salut Carles III i la Conselleria de Sanitat constituiran una Comissió paritària, integrada per dos membres per cada una de les parts designats per les mateixes, que estarà presidida per un representant de l'Institut de Salut Carles III i en la que actuarà com a secretari, amb veu però sense vot, un funcionari de l'esmentat Institut.  
2. Les funcions específiques d'esta Comissió de Seguiment seran les de resoldre quantes qüestions o dubtes es plantegen en la interpretació i execució del present Conveni i la d'informar i aprovar les justificacions de gasto, corresponent al finançament per inversions i per gastos de funcionament, que la Conselleria de Sanitat haurà de presentar a la Comissió en la reunió que esta celebre a este efecte abans dels tres mesos següents a la finalització del present conveni.  
Sèptima. Règim jurídic  
El present Conveni té naturalesa administrativa i d'acord amb el que disposa l'article 4.1 de la Llei 30/2007, de 30 d'octubre de Contractes del Sector Públic queda exclòs de l'àmbit d'aplicació de la dita Llei, sense perjuí de l'aplicació dels seus principis per a resoldre els dubtes i llacunes que pogueren presentar-se.  
Octava. Vigència  
El present conveni entrarà en vigor el dia de la seua firma i estendrà els seus efectes fins al 31 de desembre de 2009.   
Novena. Causes de resolució  
L'incompliment de qualsevol de les clàusules del present conveni podrà ser causa de resolució del mateix. No obstant això, la falta d'aportació de les quantitats a què es referix la clàusula segona per part de l'Institut de Salut Carles III o de la Conselleria de Sanitat facultarà a l'altra part que en virtut d'este conveni assumix compromisos de finançament per a reduir la seua aportació pel mateix import, de manera que la contribució d'ambdós parts durant el període de vigència del Conveni siga sempre proporcional.  
En el supòsit de resolució del present conveni, les actuacions en curs hauran de finalitzar amb el compliment per cada una de les parts de les seues obligacions pendents de conformitat amb els compromisos assumits per les mateixes per mitjà d'este document. A este efecte, en cas de resolució del conveni es constituirà una Comissió Liquidadora, integrada per dos representants per cada part designats per les mateixes, que determinarà la forma en què ha de procedir-se a la liquidació de les obligacions pendents segons els compromisos assumits per les parts en virtut del present conveni.  
Les qüestions litigioses que puguen sorgir en matèria d'interpretació, modificació, resolució i efectes del present Conveni que no puguen ser resoltes per la Comissió de Seguiment prevista en la clàusula sexta anterior seran competència de la Jurisdicció Contenciosa Administrativa.  
En prova de conformitat, les parts firmen per triplicat exemplar.  
Per la Generalitat Valenciana,  
Manuel Cervera Taulet. conseller de Sanitat i president de la Fundació de la Comunitat Valenciana Centre d'Investigació Príncep Felipe  
Per l'Institut de Salut Carles III: José Jerónimo Comes Palacios, director   
Annex  
Programa d'activitats any 2009  
1. Recolzar el programa d'investigació bàsica i traslacional en medicina regenerativa.  
2. Promoure la captació de nou talent i la incorporació de nous grups de primer nivell que desenrotllen les seues investigacions fora d'Espanya, preferentment espanyols, als que s'oferisca l'oportunitat de retornar o incorporar-se al nostre país.  
3. Fomentar el desenrotllament del talent a través de programes de cooperació amb centres d'excel·lència   
4. Recolzar a la contractació de tècnics de suport en la investigació.  
5. Dotar de noves infraestructures de suport per a nous grups, així com de sales blanques necessàries per a la realització d'assajos clínics.  
6. Invertir en la renovació i actualització de les infraestructures i instal·lacions en els centres d'investigació.  
7. Ajudar al desenrotllament d'investigació preclínica i clínica en el marc del Pla de Teràpies avançades anunciat pel Ministeri de Sanitat i Consum, promovent la col·laboració dels centres i professionals del Sistema Sanitari Públic de la Comunitat Valenciana.  
8. Consolidar el Banc de Línies Cel·lulars en les seues funcions de node de la Comunitat Valenciana del Banc Nacional de línies cel·lulars.  
9. Consolidar el Centre d'Investigació príncep Felipe, com a centre de referència en investigació en el camp de la teràpia cel·lular i la medicina regenerativa.  
10. Promoure i divulgar els avanços científics en el camp de la teràpia cel·lular i medicina regenerativa.